
POSLJEDNJA SEZONA HBO ORIGINALNE SERIJE 
„BEZ ODUŠEVLJENJA, MOLIM“ 
OD 5. VELJAČE NA HBO MAXU

Zagreb, 29. siječnja 2024. 

[bookmark: _Hlk121227505][bookmark: _Hlk121227574]Posljednja, dvanaesta sezona HBO Original serije „Bez oduševljenja, molim“ (Curb Your Enthusiasm) imat će premijeru 5. veljače na HBO Max streaming platformi. Premijera na HBO kanalu će biti 21. veljače u 21:00 h.

S Larryjem Davidom u glavnoj ulozi, koji glumi pretjeranu verziju samoga sebe, legendarna humoristična serija „Bez oduševljenja, molim“ nagrađena Emmyjem i Zlatnim globusom, nudi šaljivi prikaz izmišljenog života autora, redatelja i komičara.

Ova humoristična serija nastavlja dokazivati kako naizgled trivijalni detalji nečijeg svakodnevnog života mogu dovesti do katastrofalnog niza događaja. Kako bi naracija ostala spontana, serija se snima bez scenarija, a glumci dobivaju okvirne scene i improviziraju u hodu.

Uz Larryja Davida, u seriji također glume Jeff Garlin, Susie Essman, Cheryl Hines, J.B. Smoove, Richard Lewis, Ted Danson, Vince Vaughn i Tracey Ullman.

Kreator serije je Larry David, koji je ujedno i izvršni producent uz Jeffa Garlina i Jeffa Schaffera, a izvršne koproducentice su Laura Streicher i Jennifer Corey.

Svih 11 sezona ove nagrađivane HBO serije dostupne su na HBO Max streaming platformi.

TRAILER: https://youtu.be/spA73jURWGo?si=aH523CxIlb53y-HA 
FOTOGRAFIJE: https://warnerbros.box.com/s/zr83oc6ttp8hqpemle4r4btj8yx6f3mo 


O HBO Maxu
HBO Max™ je streaming platforma koja nudi zabavu vrhunske kvalitete. HBO Max nudi širok izbor serija, filmova i specijala za gledatelje svih uzrasta, od kultnih produkcija HBO, Warner Bros., DC, Max Originals sadržaja i blockbuster filmova. Streaming platforma je prvobitno lansirana u SAD-u u svibnju 2020. godine, a u lipnju 2021. je predstavljena jeftinija opcija pretplate s reklamama. Trenutno dostupan na 61 teritoriju, HBO Max je započeo globalno proširenje prošlog ljeta, lansiranjem na tržištima u Latinskoj Americi i Karibima, nakon čega je uslijedio ulazak na europsko tržište s lansiranjem usluge u nordijskim zemljama, Španjolskoj, Portugalu, Nizozemskoj, Centralnoj i Istočnoj Europi.

O tvrtki Warner Bros. Discovery
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutan u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, CNN, DC, Eurosport, HBO, HBO Max, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Pictures, Warner Bros. Television, WB Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i druge. Za više informacija posjetite www.wbd.com

